b'\n_START_ARTICLE_\nTatjana Doma\n_START_SECTION_\n\xc5\xbdivljenje\n_START_PARAGRAPH_\nObiskovala je Osnovno \xc5\xa1olo Toneta \xc4\x8cufarja v Ljubljani in Gimnazijo Poljane, takratno Srednjo dru\xc5\xbeboslovno \xc5\xa1oli, klasi\xc4\x8dno humanisti\xc4\x8dno smer._NEWLINE_Tatjana Doma je \xc5\xa1tudirala dramaturgijo na Akademiji za gledali\xc5\xa1\xc4\x8de, radio, film in televizijo, kjer je diplomirala leta 1999 z diplomsko nalogo Dramatika Bernarda-Marie Kolt\xc3\xa8sa in Uprizoritve Bernarda-Marie Kolt\xc3\xa8sa na slovenskih odrih.\n_START_SECTION_\nDelo\n_START_PARAGRAPH_\nV sezoni 1997/1998 je za\xc4\x8dela sodelovati z MG Ptuj kot prakti\xc4\x8dna daramturginja in urednica gledali\xc5\xa1kih listov. V MG Ptuj je kot prakti\xc4\x8dna dramaturginja sodelovala pri dvajsetih uprizoritvah. Z MG Ptuj je sodelovala do sezone 2003/2004, ko se je s 1. oktobrom 2003 redno zaposlila v SLG Celje. Kot dramaturginja je ostovala tudi v drugih slovenskih gledali\xc5\xa1\xc4\x8dih (Pre\xc5\xa1ernovo gledali\xc5\xa1\xc4\x8de Kranj, Drama SNG Maribor, Gledali\xc5\xa1\xc4\x8de Koper, Lutkovno gledali\xc5\xa1\xc4\x8de Ljubljana,) in pri neinstitucionalnih gledali\xc5\xa1kih projektih: Igre na dvori\xc5\xa1\xc4\x8du (re\xc5\xbeiser Alen Jelen, Dru\xc5\xa1tvo \xc5\xa0KUC), Atrakcija Polifemo (re\xc5\xbeiserka Ivana Djilas, Familija in Cankarjev dom), \xc4\x8cas za tango, (re\xc5\xbeiser Primo\xc5\xbe Ekart, Kopordukcija Pernar\xc4\x8di\xc4\x8d & Pernar\xc4\x8di\xc4\x8d, Teater eu in Familija)._NEWLINE_Ob prakti\xc4\x8dnih dramaturgijah pi\xc5\xa1e prispevke v gledali\xc5\xa1ke liste, ki jih tudi ureja, od leta 2008 do 2017 je bila selektorica festivala Dnevi komedije._NEWLINE_Za odrsko uprizoritev je dramatizirala besedila: Kandid ali optimizem (odrska priredba romana), soavtorica adaptacije in re\xc5\xbeiserka Ivana Djilas, Drama SNG Maribor, 2009; Atrakcija Polifemo (po motivih pravljice Estrellita Marinera Laure Esquivel), soavtorica adaptacije in re\xc5\xbeiserka Ivana Djilas, Familija in Cankarjev dom, 2006; Gospod Chance (po romanu Jerzyja Kosinskega Being There), re\xc5\xbeiserka Ivana Djilas, PG Kranj, 2005; Dvoj\xc4\x8dici, soavtorica adaptacije in re\xc5\xbeiserka Ivana Djilas, SLG Celje, 2004; Gregorjevo \xc4\x8dude\xc5\xbeno zdravilo, re\xc5\xbeiserka Ivana Djilas, MG Ptuj, 2003. Poleg tega je avtorica uprizoritvene verzije po besedilu Tamare Matevc Grozni Ga\xc5\xa1per (re\xc5\xbeiser Ja\xc5\xa1a Jamnik, Gledali\xc5\xa1\xc4\x8de Koper in SNG Nova Gorica, 2010)._NEWLINE_Bila je \xc4\x8dlanica \xc5\xbeirije za \xc5\xbdlahtno komedijsko pero (2004- 2018), \xc5\xbeirije na drugem festivalu komornega gledali\xc5\xa1\xc4\x8da (2003) in \xc5\xbeirije na Festivalu monodrame PtuBibliografija.\n_START_SECTION_\nNagrade\n_START_PARAGRAPH_\n1997 \xc5\xa1tudentska Pre\xc5\xa1ernova nagrada za raziskovalni prispevek v zborniku \xc5\xbdrtve, rablji in \xe2\x80\xa6 (COBISS)\n_START_SECTION_\nIntervjuji\n_START_PARAGRAPH_\nSmeha ne podcenjujemo, temve\xc4\x8d se ga bojimo_NEWLINE_Tatjana Doma o smehu kot odkrivanju veselja do \xc5\xbeivljenja'